internet vaartha 165 Views
భారత్‌లో ఇంగ్లండ్‌ షెడ్యూల్‌ ఖరారు
బెంగళూరు : భారత్‌లో జరుగనున్న ఇండియా – ఇంగ్లండ్‌ సిరీస్‌కు సంబంధించిన తేదీలు, వేదికలను బిసిసిఐ శుక్రవారం ప్రకటించింది. ఇంగ్లండ్‌ జట్టు భారత పర్యటనలో భాగంగా 5 టెస్టులు,3 వన్డేలు,3 టి20 మ్యాచ్‌లు ఆడనుంది. నవంబర్‌ 9 నుంచి టెస్టు సిరీస్‌ ప్రారంభం కానుంది. తొలి టెస్ట్‌ మ్యాచ్‌కి రాజ్‌కోట్‌ ఆతిథ్యం ఇవ్వనుంది. వన్డే సిరీస్‌ జనవరి 15న ప్రారంభం కానుంది. పుణేలో తొలి వన్డే మ్యాచ్‌ నిర్వహించనున్నారు.
జనవరి 26 నుంచి టి20 సిరీస్‌ కాన్పూర్‌లో ప్రారంభం కానుంది.డిసెంబర్‌ 20న టెస్ట్‌ సిరీస్‌ ముగుస్తుం డటంతో ఇంగ్లండ్‌ జట్టుక్రిస్టమస్‌,న్యూ ఇయర్‌ వేడుకల కోసం ఇంగ్లండ్‌ తిరిగి వెళ్లనుంది.
తిరిగి మళ్లీ వన్డే,టి20 సిరీస్‌ కోసం భారత్‌కు రానుంది.ఈ విషయాన్ని బిసిసిఐ మీడియా అడ్వైజరీ అజయ్ షిర్కే వెల్లడించారు.
ఇంగ్లండ్‌ జట్టు భారత్‌ పర్యటన రాక ముందు సెప్టెంబరు,అక్టోబరు మాసాల్లో టీమిండియా, న్యూజిలాండ్‌తో మూడు టెస్టులు,అయిదు వన్డేలు ఆడనుంది.2016-17 సంవత్సరానికి టీమిండియా స్వదేశంలో 13 టెస్ట్‌ మ్యాచ్‌లు ఆడే విధంగా బిసిసిఐ ప్లాన్‌ చేసింది.
   టెస్ట్‌ మ్యాచ్‌ షెడ్యూల్‌ : మ్యాచ్‌ల సమయం 9.30 ఎఎం
మొదటి టెస్టు  నవంబర్‌ 9-13 (బుధవారం నుంచి ఆదివారం) రాజ్‌కోట్‌
రెండవ  టెస్టు  నవంబర్‌ 17-21(గురువారం నుంచి సోమవారం) విశాఖ
మూడవ టెస్టు  నవంబర్‌ 26 -30(శనివారం నుంచి బుధవారం) మెహాలి
నాలుగవ టెస్టు  డిసెంబర్‌ 8-12 (గురువారం నుంచి సోమవారం) ముంబై
అయిదవ టెస్టు  డిసెంబర్‌ 16-20(శుక్రవారం నుంచి మంగళవారం) చెన్నై
                  అన్ని వన్డేలు ( డే అండ్‌ నైట్‌)
మొదటి వన్డే     జనవరి 15  2017  (ఆదివారం) పుణే
రెండవ  వన్డే     జనవరి 19  2017  (గురువారం) కటక్‌
మూడవ వన్డే     జనవరి  22 2017   (ఆదివారం) కోల్‌కతా
               టి20 మ్యాచ్‌లు
మొదటి టి20   జనవరి    26 (గురువారం) కాన్పూర్‌
రెండవ టి20    జనవరి    29 (ఆదివారం) నాగ్‌పూర్‌
మూడవ టి20    ఫిబ్రవరి    1 (బుధవారం) బెంగళూరు